open-index/open-wikipedia-markdown huggingface dataset:
சூவான் பெர்னாண்டசு தீவுகள்

**சூவான் பெர்னாண்டசு தீவுகள்** (*Juan Fernández Islands*, )    அடர்த்திக் குறைவான மக்கள்தொகையுள்ள தீவுகளில் ஒன்றாகும். இவை தெற்கு அமைதிப் பெருங்கடலிலுள்ள தீவுகளில் முக்கிய இடத்தினை வகிக்கின்றன.சுற்றுலாவும், மீன் பிடித்தலும் முக்கிய வருமானம் ஆகும். இதன் அமைவிடம்,  சிலி கடற்கரையில் இருந்து  தொலைவில் உள்ளன. இத்தீவுகளில் மூன்று முக்கிய எரிமலைகள் அடங்கியுள்ளன. 1704 ஆம்  ஆண்டு,  இராபின்சன் குருசோ (Robinson Crusoe Island) தீவில்  நான்கு ஆண்டுகள் தனித்து கடலோடியான அலெக்சாண்டர் செல்கிர்(Alexander Selkirk) வாழ்ந்தார். பின்பு மீட்கப்பட்டார். இது குறித்த நூலும் (*The Life and Adventures of Alexander Selkirk, the Real Robinson Crusoe*), 1835 ஆம் ஆண்டு வெளிவந்துள்ளது. இந்நூலினை எழுதியவர் யாரென்று அறியப்படவில்லை. இத்தீவில் நூற்க்கும் மேற்பட்ட அகணிய உயிரிகள் உள்ளன.

## மேற்கோள்கள்

## வெளியிணைப்புகள்

* Commune Juan Fernández அரசின் இணையதளம் (எசுப்பானிய மொழி)
* "Images of the Juan Fernández Islands"  W. Schipper எடுத்த படங்கள்.
* "Map of Chili" by S. Augustus Mitchell (1860) , உலக மின்னூலகம்.

பகுப்பு:பசிபிக் பெருங்கடலின் தீவுக்கூட்டங்கள்
டென்னிசு பந்து

thumb|2012 பிரெஞ்சு ஓபனில் டென்னிசு பந்துகள்
**டென்னிசு பந்து** என்பது டென்னிசு விளையாட்டிற்காக வடிவமைக்கப்பட்ட ஒரு பந்து ஆகும். டென்னிசு பந்துகள் பெரும்பாலும் ஒளிரும் மஞ்சள் நிறத்தில் உள்ளன, ஆனால் பொழுதுபோக்கு விளையாட்டுகளில் பிற வண்ணங்களும் பயன்படுத்தப்படுகின்றன. டென்னிசு பந்துகள் நாரினால் செய்யப்பட்ட  ஒரு தோலால் மூடப்பட்டிருக்கும், இது அவற்றின் காற்றியக்க பண்புகளை மாற்றியமைக்கிறது. அதன் மீது வெள்ளை நிற வளைந்த வட்ட வடிவ கோடுகளை கொண்டுள்ளன.

## விவரக்குறிப்புகள்
thumb|குறுக்காக வெட்டப்பட்ட ஒரு டென்னிசு பந்து அதன் உட்புறத்தை காட்டுகிறது
நவீன டென்னிசு பந்துகள் குறிப்பிட்ட அளவு, எடை மற்றும் சிதைவு போன்ற அளவுகோல்களுக்கு இணங்கி இருக்க வேண்டும்.பன்னாட்டு டென்னிசு கூட்டமைப்பு (ஐ. டி. எப்.) இந்த பந்துகளின் விட்டத்தை 6.54-6.86 செ.மீ. (2.57-2.70 அங்குலங்கள்) என வரையறுக்கிறது. இந்த பந்துகள் 56.0-59.4 கிராம் எடை கொண்டு, பொதுவாக ஒரு சதுர அங்குலத்திற்கு 12 பவுண்டுகள் என்ற அளவில் உட்புற காற்று அழுத்தத்தை கொண்டிருக்க வேண்டும். மஞ்சள் மற்றும் வெள்ளை நிறங்கள் மட்டுமே அதிகாரபூர்வமாக அங்கீகரிக்கப்பட்டுள்ளன. உற்பத்தி செய்யப்படும் பெரும்பாலான பந்துகள் "ஆப்டிக் மஞ்சள்" என்று அழைக்கப்படும் ஒளிரும் மஞ்சள் நிறத்தில் உள்ளன. அவை தொலைக்காட்சியில் காண்போருக்கு பந்தை காண எளிதாக இருப்பதாக நிரூபிக்கும் ஆராய்ச்சியைத் தொடர்ந்து 1972 ஆம் ஆண்டில் முதன்முதலில் அறிமுகப்படுத்தப்பட்டன. இந்த ஒளிரும் மஞ்சள் நிறத்தை ஒரு சிலர் வெளிர் பச்சை நிறமாக கருதுகின்றனர்.

ஒரு டென்னிசு பந்து காற்று நிரப்பப்பட்ட ஒரு ரப்பர் தோலால் ஆன கூட்டினால் ஆனது. இந்த ரப்பர் கூடு கம்பளி, நைலான் அல்லது பருத்தியால் செய்யப்பட்ட ஒரு தோலால் மூடப்படுகின்றது. இந்த மேல் போர்த்தப்பட்ட தோலானது காற்றியக்க இழுவை குறைக்கிறது மற்றும் பந்துக்கு சிறந்த பறக்கும் பண்புகளை வழங்குகிறது. பெரும்பாலும், பந்துகளில் ஒரு வரிசை எண் இருக்கும். இது வெவ்வேறு பந்துகளை அடையாளப்படுத்த மற்றும் வேறுபடுத்த உதவுகிறது.

## மேற்கோள்கள்

பகுப்பு:டென்னிசு
சுவாமி சிமரணானந்தா

**சுவாமி சிமரணானந்தா** (*Swami Smaranananda*, 1929 – 26 மார்ச் 2024) இராமகிருட்டிண மடம், இராமகிருசுண இயக்கம் ஆகியவற்றின் இந்திய மூத்த துறவியும், அவ்வியக்கத்தின் 16-ஆவது தலைவரும் ஆவார். இவர் 1952-இல் இராமகிருட்டிண இயக்கத்தில் சேர்ந்தார், 2027 சூலை 17 அன்று அதன் தலைவராகத் தேர்ந்தெடுக்கப்பட்டார்.

## தொடக்க வாழ்க்கை
சிமரணானந்தா 1929 ஆம் ஆண்டு இந்தியாவின் தமிழ்நாட்டில் தஞ்சாவூர் மாவட்டம், அண்டமி என்ற ஊரில் ஒரு தமிழ் இந்துக் குடும்பத்தில் கூட்டு அடையாளத்துடன் பிறந்தார். இவர் அவரது அத்தையால் வளர்க்கப்பட்டார். 1946-இல் சென்னையில் மேல்நிலைப் பள்ளியை முடித்தார்

## சமயப் பணி
சிமரணானந்தா 1952-இல் சுவாமி சங்கரானந்தாவிடமிருந்து தீட்சை பெற்றார், அதே ஆண்டு இராமகிருட்டிண மடத்தின் மும்பை மையத்தில் சேர்ந்தார். இவருக்கு 1956 இல் பிரம்மச்சரியம், 1960-இல் சன்னியாசம் ஆகிய இரண்டும் சுவாமி சங்கரானந்தாவால் வழங்கப்பட்டது.

1958-இல், இவர் கொல்கத்தாவில் உள்ள அத்வைத ஆசிரமத்தில் பணியமர்த்தப்பட்டார், சுவாமி விவேகானந்தரால் நிறுவப்பட்ட ஆங்கில இதழான *பிரபுத்த பாரதம்* இதழின் உதவி ஆசிரியராக சில ஆண்டுகள் உட்பட பல்வேறு பதவிகளில் 18 ஆண்டுகள் பணியாற்றினார். 1976-ஆம் ஆண்டில், பேலூர் மடத்திற்கு அடுத்ததாக அமைந்துள்ள இராமகிருஷ்ணா மடத்தின் சாரதாபிதா என்ற பெரிய கல்வி நிறுவனத்தின் செயலாளராக ஆனார், அங்கு அவர் கிட்டத்தட்ட 15 ஆண்டுகள் பணியாற்றினார். 1991-இல், சென்னை இராமகிருட்டிண மடத்தின் தலைவராக ஆனார்.

1983-இல், இராமகிருஷ்ண மடத்தின் அறங்காவலராகவும், இராமகிருஷ்ண இயக்கத்தின் நிர்வாகக் குழு உறுப்பினராகவும் நியமிக்கப்பட்டார். 1997-இல், அமைப்பின் பொதுச் செயலாளராகவும், பின்னர் 2007-இல் அதன் துணைத் தலைவராகவும் ஆக்கப்பட்டார்.

இயக்கத்தின் 15-ஆவது தலைவரான சுவாமி ஆத்மஸ்தானந்தா, 2017 சூன் 18 அன்று இறந்ததை அடுத்து, அவ்வியக்கத்தின் மிகவும் மூத்த துணைத் தலைவராக இருந்த சுவாமி சிமரனானந்தா , 2027 சூலை 17 அன்று தலைவர் பதவிக்குத் தேர்ந்தெடுக்கப்பட்டார்.

## மறைவு
சுவாமிகள் 2024 மார்ச் 26 அன்று, தனது 94-ஆவது அகவையில் காலமானார்.

## மேற்கோள்கள்

## வெளி இணைப்புகள்

*  Belurmath.org

பகுப்பு:1929 பிறப்புகள்
பகுப்பு:2024 இறப்புகள்
பகுப்பு:இராமகிருட்டிண இயக்கத்தின் தலைவர்கள்
பகுப்பு:இந்து சமயப் பெரியார்கள்
பகுப்பு:இராமகிருட்டிண இயக்கத்தின் துறவிகள்
பகுப்பு:தஞ்சாவூர் மாவட்ட மக்கள்
பிரியா பதிஜா

**பிரியா பதிஜா** (*Priya Bathija*) ஓர் இந்தியத் தொலைக்காட்சி நடிகை ஆவார். இவர் குவைஷ்சு படத்தில் அப்ரீன் கானாக நடித்தார். கதிஜா கசம் சே மற்றும் பசேரா ஆகிய திரைப்படங்களில் கங்கா வாலியாகவும் தோன்றினார்.

பிரியா சமீபத்தில் 2019ஆம் ஆண்டில் & தயான் தொலைக்காட்சியில் நடித்தார்.

## தனிப்பட்ட வாழ்க்கை
பிரியா பதிஜா டி. ஜே. கவல்ஜீத்தை மணந்தார்; ஆனால் இந்த ஜோடி 2019-இல் விவாகரத்து கோரி மனு தாக்கல் செய்தது.

## தொலைக்காட்சி

## மேற்கோள்கள்

## வெளி இணைப்புகள்
* 
* 
* 

பகுப்பு:இந்தித் தொலைக்காட்சி நடிகைகள்
பகுப்பு:1986 பிறப்புகள்
பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகைகள்
ஆலம்கிர் கபீர் (அரசியல்வாதி)

**ஆலம்கிர் கபீர்** (*Alamgir Kabir*) வங்காள தேசத்தைச் சேர்ந்த ஓர் அரசியல்வாதியாவார். 1948 ஆம் ஆண்டு சனவரி மாதம் 1 ஆம் தேதியன்று இவர் பிறந்தார். வங்காளதேச தேசியவாதக் கட்சி அரசியல்வாதியாகவும்  நவோகான்-6 தொகுதியை பிரதிநிதித்துவப்படுத்தும் முன்னாள் நாடாளுமன்ற  உறுப்பினராகவும் அறியப்படுகிறார். வீட்டுவசதி மற்றும் பொதுப்பணித்துறை அமைச்சராகவும் பெண்கள் மற்றும் குழந்தைகள் விவகாரங்களின் மாநில அமைச்சராகவும் ஆலம்கிர் கபீர் பணியாற்றியுள்ளார்.

## தொழில்
ஆலம்கிர் கபீர்  1991, 1996, மற்றும் 2001 ஆம் ஆண்டுகளில் வங்காளதேசத்தின் தேசியவாதக் கட்சி வேட்பாளராக நவோகான்-6 தொகுதியில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார்.  2007 ஆம் ஆண்டில் இயமாத்-உல்-முச்சாகிதின் வங்காளதேசம் என்ற இசுலாமிய பயங்கரவாத அமைப்பிற்கு ஆதரவளித்ததற்காக இவர் மீது வழக்கு தொடரப்பட்டது.  வங்காளதேச தேசியவாதக் கட்சியால் 11 ஆவது இயாதியா சங்கத் தேர்தலில் நவோகான் தொகுதியில் போட்டியிட பரிந்துரைக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1948 பிறப்புகள்
பகுப்பு:வங்காளதேச அரசியல்வாதிகள்
பகுப்பு:வங்காளதேச மக்கள்
சித்ரா (மலையாளம்)

**சித்ரா** (*Chithra*; 21 மே 1965-21 ஆகத்து 2021) மலையாளத் திரைத்துறையில் தனது பங்களிப்பிற்காக நன்கு அறியப்பட்ட ஓர் இந்திய நடிகை ஆவார். இவர் 100க்கும் மேற்பட்ட படங்களில் நடித்துள்ளார். 1983ஆம் ஆண்டில் தனது முதல் படமான *ஆட்டகலசம்* படத்தில் பிரேம் நசீர் மற்றும் மோகன்லால் ஆகியோருடன் நடித்தார். இவர் நடித்த ஓர் எண்ணெய் நிறுவனத்தின் விளம்பரத்தின் மூலம் பெற்ற புகழ் காரணமாக இவருக்கு "நல்லெண்ணெய் சித்ரா" என்று செல்லப்பெயர் சூட்டப்பட்டது.

## வாழ்க்கை வரலாறு
1965ஆம் ஆண்டில் கொச்சி மாதவன் மற்றும் தேவிக்குப் பிறந்த மூன்று குழந்தைகளில் இரண்டாவது குழந்தையாகப் பிறந்தார், சித்ரா. இவருக்குத் தீபா என்ற அக்காவும், திவ்யா என்ற தங்கையும் உள்ளனர். இவர் சென்னை இரயில்பெட்டி இணைப்புத் தொழிற்சாலை மேல்நிலைப் பள்ளியில் படித்தார். பத்தாம் வகுப்பு வரை படித்த இவர், திரைப்பட வாய்ப்பு அதிகமாக வந்ததால் தனது படிப்பைத் தொடர முடியவில்லை.

1990ஆம் ஆண்டு விஜயராகவனை மணந்தார். இவர்களுக்கு 1992-இல் மகாலட்சுமி என்ற மகள் பிறந்தார். திருமணத்திற்குப் பிறகு திரைப்படங்களிலிருந்து ஓய்வு பெற்றார். இவர் தனது குடும்பத்துடன் சென்னை சாலிகிராமத்தில் வசித்து வந்தார். இவர் தமிழ் தொலைக்காட்சித் தொடர்களில் நடித்துள்ளார். இவர் 21 ஆகத்து 2021 அன்று சென்னையில் திடீர் மாரடைப்பால் இறந்தார்.

### தமிழ்த் திரைப்படங்கள்

## மேற்கோள்கள்

## வெளி இணைப்புகள்

* 
* எம். எஸ். ஐ. யில் சித்ரா

பகுப்பு:2021 இறப்புகள்
பகுப்பு:1965 பிறப்புகள்
பகுப்பு:இந்தித் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:தெலுங்குத் தொலைக்காட்சி நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
சினதுன் தாலுக்தார்

**சினதுன் நேசா தாலுக்தார்** (*ZinnatunnessaTalukdar)* வங்காளதேசத்தைச் சேர்ந்த ஓர் அரசியல்வாதியாவார். 1947 ஆம் ஆண்டில் இவர் பிறந்தார். வங்காளதேசத்தைச் சேர்ந்த சமயச்சார்பற்ற முன்னணி அரசியல் கட்சியான அவாமி லீக் கட்சியின் அரசியல்வாதியாக இவர் செயல்பட்டார்.  முதன்மை மற்றும் அனைவருக்குமான கல்வித்துறையின் மாநில அமைச்சராக இருந்தார்.. பெண்கள் மற்றும் குழந்தைகள் விவகாரங்களுக்கான மாநில அமைச்சராகவும் பணியாற்றினார். 1996-2001 ஆம் ஆண்டுகளில் சேக் அசீனா அமைச்சரவையில் இருந்த 43 அமைச்சரவை அமைச்சர்களில் இருந்த மூன்று பெண் அமைச்சர்களில் இவரும் ஒருவராவார்.

சினதுன் நேசா தாலுக்தாருக்கு வங்காளதேச அரசாங்கம் 2018 ஆம் ஆண்டில் பெண்களின் தனிப்பட்ட சாதனைகளுக்காக வழங்கப்படும்  பேகம் ரோக்கியா பதக்கத்தை வழங்கிச் சிறப்பித்தது.

## இறப்பு
சினதுன் நேசா தாலுக்தார் இதயம் மற்றும் நுரையீரல் நோயால் பாதிக்கப்பட்டு டாக்காவில் 2023 ஆம் ஆண்டு அக்டோபர் மாதம் 29 ஆம் தேதியன்று தனது 76 ஆவது வயதில் இறந்தார்

## மேற்கோள்கள்

பகுப்பு:1947 பிறப்புகள்
பகுப்பு:2023 இறப்புகள்
பகுப்பு:வங்காளதேச அரசியல்வாதிகள்
பகுப்பு:வங்காளதேச மக்கள்
சமிதா பங்கர்கி

**சமிதா பங்கர்கி** (*Samita Bangargi*) என்பவர் ஓர் இந்திய நடிகை ஆவார். இவர் *ராம்ஜி லண்டன்வாலே* (2005) *ஷாதி கா லட்டு* (2004) மற்றும் *யே க்யா ஹோ ரஹா ஹை?* (2002) இந்தித் திரைப்படங்களில் நடித்ததால் நன்கு அறியப்படுகிறார்.

## தனிப்பட்ட வாழ்க்கை
சமிதா பங்கர்கி ஆசிசு சவுத்ரியினை 27 சனவரி 2006 அன்று மணந்தார். இந்தத் தம்பதியினருக்கு 3 குழந்தைகள் உள்ளனர். 2008-இல் ஒரு மகன் மற்றும் 2014-இல் இரட்டை மகள்கள் பிறந்தனர். 2008ஆம் ஆண்டு நவம்பர் 26ஆம் தேதி நடந்த தாக்குதல்களில் ஆசிசு தனது சகோதரி மற்றும் மைத்துனரை இழந்தார். இதன் பின்னர் ஆசிசின் மருமகன் மற்றும் மருமகளும் இவர்களுடன் வசித்து வருகின்றனர்.

## திரைப்படவியல்

## மேற்கோள்கள்

## வெளி இணைப்புகள்
* 

பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
சோனியா அக்தர்

**சோனியா அக்தர் தும்பா** (*Sonia AktarTumba*) வங்காளதேச நாட்டைச் சேர்ந்த ஒரு நீச்சல் வீராங்கனையாவார். 1997 ஆம் ஆண்டு சூலை மாதம் 15 ஆம் தேதியன்று இவர் பிறந்தார்.

2016 ஆம் ஆண்டு பிரேசில் நாட்டின் ரியோ டி செனிரோ நகரத்தில் நடைபெற்ற கோடைக்கால ஒலிம்பிக் போட்டியில் பெண்களுக்கான 50 மீட்டர் கட்டற்ற வகை நீச்சல் போட்டியில் போட்டியிட்டார். அங்கு இவர் 29.99 வினாடிகளில் பந்தய தூரத்தைக் கடந்து 69 ஆவது இடத்தைப் பிடித்தார்.  இப்போட்டியில் சோனியா அக்தர் தும்பா  அரையிறுதிக்கு முன்னேறவில்லை.

2022 ஆம் ஆண்டில் அங்கேரி நாட்டின் புடாபெசுட்டு நகரத்தில் நடைபெற்ற உலக நீர்விளையாட்டு வெற்றியாளர் போட்டிகளில் கலந்து கொண்டு வங்காளதேச நாட்டைப் பிரதிநிதித்துவப்படுத்தினார்.

## மேற்கோள்கள்

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:வங்காளதேச விளையாட்டு வீரர்கள்
சுலபா ஆர்யா

**சுலபா ஆர்யா** (*Sulabha Arya*, பிறப்பு:15 சூலை 1950) இந்தி, மராத்தி திரைப்படங்களிலும், தொலைக்காட்சி நாடகத் துறையிலும் பணியாற்றும் இந்திய நடிகையாவார். இவர் மறைந்த மூத்த இந்திய ஒளிப்பதிவாளர் இசான் ஆரியாவின் மனைவியும், ஒளிப்பதிவாளர் சமீர் ஆர்யா, நடிகர் சாகர் ஆரியாவின் தாயுமாவார். *சசுரல் கெண்டா பூல்* படத்தில் சாந்தி மாசி என்ற கதாபாத்திரத்தில் நடித்ததற்காக இவர் மிகவும் பிரபலமானவர். சியாம் பெனகலின் அமராவதி கி கதையேன் படத்திலும் இலட்சுமம்மாவாக இவர் நடித்தார்.

## நடிப்புத் தொழில்
ஆர்யா 1984இல் ஒளிபரப்பான இந்தியத் தொலைக்காட்சித் துறையின் முதல் சூழ்நிலை நகைச்சுவை நிகழ்ச்சியான *யே ஜோ ஹை ஜிந்தகி*யின் நடிகைகளுள் ஒருவராக இருந்தார். 2003ஆம் ஆண்டு நாடகத் திரைப்படமான *[[கல் ஹோ நா ஹோ|கல் ஹோ நா ஹோவில்]]* காந்தா பென் என்ற கதாபாத்திரத்தில் நடித்தார். சப் தொலைக்காட்சியில் *யெஸ் பாஸ்* என்ற தொலைக்காட்சித் தொடரில் மாமியார் வேடத்தில் நடித்தார். இவர் கடைசியாக *செட் சாப்*-இன் மேடம் சர் இல் சாய்ரா பேகமாக நடித்துள்ளார்.

## தனிப்பட்ட வாழ்க்கை
ஆர்யா, மகாராட்டிராவைச் சேர்ந்த இசான் ஆரியாவை (இர்சத் அகசான்) மணந்தார். இவரின் மகன் சமீர் ஆர்யா (ரமேஷ் பெஹ்லாவின் மகள் சிருஷ்டி பெகலை மணந்தார்). *கோய்லா* (1997) *[[கோயி... மில் கயா|கோய்... மில் கயா]]* (2003), சுடல் வடாலா (2013) போன்ற படங்களின் ஒளிப்பதிவிற்காகப் பெயர் பெற்றவர்.

## தொலைக்காட்சி

* 1984 *யே ஜோ ஹை ஜிந்தகி*-மந்திரா பட்டாச்சார்யா
* 1988 பலாஷ் கே பூல் சீரியல்
* 1989 தும்ஹாரே லியே சீரியல்
* 1992 கிர்தார்
* 1993 மிட்டி கே ரங் (அத்தியாயம் மாவலி) 
* 1998 ஹம் சப் ஏக் ஹைன் புயாஜியாக (1 அத்தியாயம்) 
* 1999-2000 மால்டி புயாவாக *முஸ்கான்*
* 1999-2009 மீராவின் தாயாக ஆம் பாஸ்
* 2009-2010: மது குரானாவாக *ஷ்ரத்தா*
* 1998-2001: திருமதி சர்மாவாக ஹிப் ஹிப் ஹுர்ரே
* 2010-2012: சன்ஷிதி பாஜ்பாய் வேடத்தில் *சசுரல் கெண்டா பூல்*
* 2015-2016: பாடி அம்மாவாக *பெகுசராய்*
* 2019-2020: கீதா ஸ்ரீவஸ்தவா கதாபாத்திரத்தில் இஷாரோன் இஷாரோன் மே
* 2021-2022 சாண்டோ சகுஜாவாக ஜிந்தகி மேரே கர் ஆநா
* 2022 *மேடம் சார்* சாய்ரா பேகமாக

## விருதுகள்

## மேற்கோள்கள்

## வெளி இணைப்புகள்
* 

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:இந்தித் திரைப்பட நடிகைகள்
பகுப்பு:இந்தித் தொலைக்காட்சி நடிகைகள்
பகுப்பு:20 ஆம் நூற்றாண்டின் இந்திய நடிகைகள்
சஞ்சய் புகாலியா

**சஞ்சய் புகாலியா** ( *Sanjay Pugalia* ) இந்தியாவின் மும்பையில் உள்ள *சிஎன்பிசி ஆவாசு* என்ற இந்தி செய்தித் தொலைக்காட்சியின் முன்னாள் தலைமை ஆசிரியரும் மற்றும் வணிகப் பத்திரிகையாளரும் ஆவார். அச்சு மற்றும் ஒளிபரப்பு அனுபவசாலியான இவர், ஆஜ் தக், ஏபிபி நியூஸ் ,ஜீ நியூஸ் மற்றும் சிஎன்பிசி ஆவாசு உட்பட பல இந்தி மொழி செய்தித் தொலைக்காட்சிகளில் மூத்த செய்தி இயக்குநராக பணியமர்த்தப்பட்டார். 2021 ஆம் ஆண்டு நிலவரப்படி தி குயின்ட் என்ற செய்தி மற்றும் கருத்து இணையதளத்தின் ஆசிரியர் இயக்குநராக உள்ளார்.

இவர் தற்போது அதானி எண்டர்பிரைசஸ் நிறுவனத்தில் தலைமை-ஊடக முன்முயற்சிகளில் தலைமை நிர்வாக அதிகாரியாகவும் மற்றும் ஆசிரியராகவும் பணிபுரிகிறார்.

இந்தியாவின் ஊடகத்துறை 1990களில் தொடங்கி பல செய்தித் தொலைக்காட்சிகளை உருவாக்கி வருவதால், புகாலியா பல தனியார், சுயாதீனத் தொலைகாட்சிகளின் தலைவராக இருந்து வருகிறார் . இவை அனைத்தும் இந்தியாவின் தூர்தர்ஷனுக்கு எதிராக போட்டியிட்டன. சுதந்திர தொலைக்காட்சி நிறுவனங்கள் இந்தியாவில் இந்தி மொழி இதழியலுக்கு ஆங்கில மொழி இதழியலுக்கு எதிராக போட்டியிடும் ஒரு தளத்தை வழங்கியது. இது இந்த சகாப்தத்தில் இந்திக்கு மாற்றத்தை உருவாக்கியது.

## சொந்த வாழ்க்கை
சஞ்சய் புகாலியா சார்க்கண்டிலுள்ளசாகிப்கஞ்சில் வளர்ந்தார். அங்கு இவரின் தந்தை ஒரு தொழிலதிபராக இருந்தார். புகாலியா வரலாறு மற்றும் அரசியல் அறிவியலில் பல்கலைக்கழக பட்டங்களைப் பெற்றுள்ளார். தனது மாணவப் பருவத்தில் சுரேந்திர பிரதாப் சிங் ஆசிரியராக இருந்து வெளியிட்ட *ரவிவார்* என்ற பத்திரிகையினால் ஈர்க்கப்பட்ட சஞ்சய் அதன்  இந்தி மொழி வெளியீடு தன்னை பத்திரிகைத் தொழிலைத் தொடங்க தூண்டியது எனக் கூறுகிரார். ஊடக வல்லுநர்களுக்கான அறக்கட்டளையின் நிறுவன உறுப்பினராக இவர் உள்ளார், இது வடிவமைப்பைப் பொருட்படுத்தாமல் அனைத்து தொழில் வல்லுநர்களுக்கான பத்திரிகை சங்கமாகும்.

## தொழில்
பத்திரிகையாளராக 25 ஆண்டுகளுக்கும் மேலாக, சஞ்சய் புகாலியா அச்சு மற்றும் ஒளிபரப்பு இதழியல் ஆகிய இரண்டிலும் பணியாற்றியுள்ளார். இவர் *தி டைம்ஸ் குரூப்*, பிசினஸ் ஸ்டாண்டர்ட், ஆஜ் தக், *ஜீ நியூஸ்*, *ஸ்டார் நியூஸ்*, மற்றும் *சிஎன்பிசி ஆவாசு* ஆகியவற்றில் பணியாற்றியுள்ளார். இவர் இந்தி மற்றும் ஆங்கில இதழியல் துறையில் பணியாற்றிய போது,  முதன்மையாக இந்தி மொழி பத்திரிகையாளராக இருந்துள்ளார்.

## விருதுகள்

* 2010 சூர்யதத்தா தேசிய வாழ்நாள் விருது 
* 2010 சிறந்த இந்தி செய்தி நிகழ்ச்சி தொகுப்பாளருக்கான இந்திய செய்தி ஒளிபரப்பு விருது 

## மேற்கோள்கள்

பகுப்பு:வாழும் மக்கள்
பகுப்பு:இந்திய ஊடகவியலாளர்கள்
சஞ்சய் நிருபம்

**சஞ்சய் நிருபம்** (*Sanjay Nirupam*) (பிறப்பு 6 பிப்ரவரி 1965) இந்திய தேசிய காங்கிரசு கட்சியின் சார்பில் இந்திய நாடாளுமன்றத்திற்குத் தேர்ந்தெடுக்கப்பட்ட முன்னாள் உறுப்பினரும் மற்றும் மும்பை பிராந்திய காங்கிரசு கட்சியின் முன்னாள் தலைவரும் ஆவார். நிருபம் மாநிலங்களவையில் முதலில் சிவ சேனா கட்சி சார்பிலும் பின்னர் காங்கிரசு கட்சியிலிருந்தும் இரண்டு முறை நாடாளுமன்ற உறுப்பினராகப் பணியாற்றினார். இவர் 2009 முதல் 2014 வரை வடக்கு மும்பை மக்களவைத் தொகுதியைப் பிரதிநிதித்துவப்படுத்தினார் 

## தொழில்
சஞ்சய், பொதுக் கணக்குக் குழு மற்றும் நிதிக் குழு போன்ற நாடாளுமன்றக் குழுக்களில் உறுப்பினராக இருந்தார். நாடாளுமன்றத்தில் காங்கிரசு கட்சிக்கான 2013-14 வரவு செலவு அறிக்கையின் விவாதத்தைத் தொடங்கி வைத்தார். கட்சியின் செயலாளராகவும், பீகார் மாநிலத்தின் செயலாளராகவும் இருந்தார்.  தொலைக்காட்சி நேரடி விவாதங்களில் பங்கு பெறும்  கட்சியின் தேசிய செய்தித் தொடர்பாளர்களில் ஒருவராகவும் இருந்தார்.  2014 மக்களவைத் தேர்தலில் பாரதிய ஜனதா கட்சி வேட்பாளர் கோபால் ஷெட்டியிடம் சஞ்சய் நிருபம் தோல்வியடைந்தார். இவர் 2015 இல் மும்பை பிராந்திய காங்கிரசு கட்சியின் தலைவராக நியமிக்கப்பட்டார். 2008ல் *[[பிக் பாஸ்|பிக்பாஸ்]]* நிகழ்ச்சியின் போட்டியாளராகவும் இருந்தார்.

## மேற்கோள்கள்

## வெளி இணைப்புகள்
*Official biographical sketch in Parliament of India website
*"''Mumbai North MP Sanjay Nirupam has a decent fund utilisation of 82 per cent''" – இந்தியன் எக்சுபிரசு Tue 28 June 2011, 00:42 hrs
*"''www.sanjaynirupam.com''" *"''Ph.D.Awardees''"

பகுப்பு:சிவ சேனா அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:15வது மக்களவை உறுப்பினர்கள்
பகுப்பு:பீகார் நபர்கள்
பகுப்பு:வாழும் மக்கள்
பகுப்பு:1965 பிறப்புகள்
நேதாஜி (இருள மொழித் திரைப்படம்)

***நேதாஜி*** (*Netaji*), 2019 ஆம் ஆண்டு வெளிவந்த இந்திய இருள மொழித் திரைப்படமாகும், இத்திரைப்படத்தை விஜீஷ் மணி இயக்கியுள்ளார் ஜோனி குருவில்லா தயாரித்துள்ளார், திரைப்படத்தில் கோகுலம் கோபாலன், மாசுடர் அலோக் ஆகியோர் முதன்மை பாத்திரத்தில் நடித்துள்ளார். ஒளிப்பதிவாளராக எம். ஜே இராதாகிருஷ்ணனும், ஒலி வடிவமைப்பாளராக அரிகுமார் மாதவன் நாயரும் பணியாற்றியுள்ளனர். படத்தின் படப்பிடிப்பு அட்டப்பாடியில் நடந்தது.      

நேதாஜி அதிகாரப்பூர்வமாக இந்தியாவின் முதல் இருள மொழித் திரைப்படம்,  இத்திரைப்படம் முதல் பழங்குடியினர் மொழித் திரைப்படத்திற்கான கின்னஸ் உலக சாதனை விருதை வென்றது.    இந்திய சர்வதேச திரைப்பட விழா கோவா 2019,  பெங்களூர் பன்னாட்டு திரைப்பட விழா 2020 போன்ற திரை விழாக்களில் திரைப்படம் தேர்ந்தெடுக்கப்பட்டது.

## கதை சுருக்கம்
விராட் (மாசுடர் அலோக்) மற்றும் சுபாஷ் சந்திர போசின் இந்திய தேசிய இராணுவத்தில் இருந்த விராட்டின் தாத்தா கோபாலகிருஷ்ணனை பற்றியது. விராட் என்பவர் ஒரு நகரத்தை சேர்ந்த சிறுவர் தன் தாத்தாவுடன் தங்க வருகிறார், இப்போது இருள பழங்குடியினருடன் தங்குகிறார்.

## நடிகர்கள்
* கோகுலம் கோபாலன் - நேதாஜி கோபாலகிருஷ்ணன்
* மாஸ்டர் அலோக் - விராட்
* ரோஜி பி. குரியன் - ரோஜி
* ராசேசு பி - மாரி
* ஆசுலி போபன் - சரயு
* பேபி சியாமாள் - வள்ளி
* ஐசக் பட்டாணிப்பறம்பில் - காந்தியன் குமரன்
* பிரசன்னன் பிள்ளை - இந்திய உளவுத்துறை அதிகாரி
* பெலிக்சு குருவிலா - இராகுல்
* முரளி மாட்டும்மாள் - வைத்தியர்
* ஆகாசு போபன் - ஆகாசு
* சராபுதீன் - சித்தார்த்
* அசுமின் - மீனா

## விருதுகள் மற்றும் பரிந்துரைகள்

## மேற்கோள்கள்

## வெளி இணைப்புகள்
* 

பகுப்பு:இந்திய நாடகத் திரைப்படங்கள்
பகுப்பு:2019 திரைப்படங்கள்
பூண்டு முடிச்சு

**பூண்டு முடிச்சுகள்** (*Garlic knots*) என்று அழைக்கப்படும் உணவு,  பூண்டு உரொட்டியின் வகையாகும். அமெரிக்க நாட்டின்  நியூயார்க்கு நகரின்  பீத்சாக்கடைகளில்(Pizzeria) இது முதன்மையான விற்பனை உணவு ஆகும். அதைச்சுற்றியுள்ள நகரிலும் அதிகம் விற்பனையாகும் உணவு ஆகும். 1940 ஆம் ஆண்டில் புரூக்ளின் நகரில் இது தோன்றியது என்பர். பல பீத்சா கடைக்காரர்கள், தாங்களே இதன் மூதாதையர் எனக் கூறிக்கொள்கின்றனர்.

## தயாரித்தல்
பீத்சாவின் பிசைந்த மாவிலிருந்து இது தயாரிக்கப்படுகிறது. உருட்டப்பட்ட இம்மாவானது சிறுசிறு உருண்டையாகப் பிடிக்கப்படுகிறது, ஒவ்வொரு உருண்டையின் மேலும் முடிச்சு போல அமைக்கப்படுகிறது. பின்பு, இம்முடிச்சு உருண்டைகள் 700&nbsp;°F அல்லது அதற்கு மேலுமுள்ள வெப்பத்தில் பீத்சா அடுப்பில் வேக வைக்கப்படுகின்றன.. பின்பு, இம்முடிச்சுகள் மீது எண்ணெய் பூசப்படுகிறது. பர்மேசன் பாலாடைக்கட்டி (Parmesan cheese), நசுக்கப்பட்ட பூண்டு போன்றவை தூவப்படுகின்றன; சில நேரங்களில் பா்சுலே (parsley) கீரை மிகச்சிறு துண்டு தூவல்கள், உலர்ந்த ஓரிகானோ (oregano) அல்லது மிளகு தூவிப்பட்டும் தரப்படுகிறது. இரண்டாம் முறையும் பீத்சா அடுப்பில் வேக வைக்கப்பட்டு உடன் மரினாரா குழம்பும் (marinara sauce) தரப்படுவதுண்டு.

## மேற்கோள்கள்

பகுப்பு:பூண்டு உணவுகள்
குலாம் சுக்ரா

thumb|குலாம் சுக்ராவின் உருவப்படம்
**குலாம் சுக்ரா**  (Ghulam Sughra) பாக்கித்தான் நாட்டைச் சேர்ந்த ஒரு செயற்பாட்டாளர் ஆவார். 1970 ஆம் ஆண்டு மார்ச்சு மாதம்  2 ஆம் தேதியன்று இவர் பிறந்தார்.

## வாழ்க்கை
சுக்ரா பன்னிரண்டு வயதாக இருந்தபோது கட்டாயத் திருமணம் செய்து வைக்கப்பட்டார்.  ஆனால், ஆறு ஆண்டுகளுக்குப் பிறகு தனது கிராமத்தில் விவாகரத்து பெற்ற முதல் பெண்மணி என்ற சிறப்புக்கு ஆளானார். பள்ளிக்குச் செல்ல முயன்றபோது இவருடைய சகோதரர்களாலும் தாக்கப்பட்டார்.  இதனால் இவர்  வீட்டில் இருந்தே படித்தார். தனது கிராமத்தின் முதல் பெண் உயர்நிலைப் பள்ளி பட்டதாரியாகவும் சிறுமிகளுக்கான பள்ளியில் முதல் ஆசிரியராகவும் புகழ் பெற்றார்  கற்பிப்பதற்காக  பெண்கள் தனது நாட்டில் இல்லை என்பதைக் கண்டுபிடித்தார். பண்பாடு  ஒரு காரணம் என்றாலும்  வறுமையே இதற்கான முக்கியக் காரணம் என்பது இவர் நம்பிக்கையாக இருந்தது. எனவே  வறுமையை ஒழிப்பதற்கான வழிகளைக் கண்டுபிடிக்க குலாம் சுக்ரா முயன்றார் 

பாக்கித்தானில் உள்ள மார்வி கிராமப்புற மேம்பாட்டு அமைப்பின்  நிறுவனர் மற்றும் தலைமை நிர்வாக அதிகாரியாக குலாம் சுக்ரா இருந்தார். இவ்வமைப்பு ஒரு தன்னார்வத் தொண்டு நிறுவனமாகும், இதன் நோக்கம் பெண்களிடையே சமூக சேமிப்பு நிதிகளை உருவாக்குவதும் மனித உரிமைகள், சுகாதாரம், கல்வி மற்றும் சமூக மேம்பாட்டு பிரச்சினைகள் குறித்த விழிப்புணர்வை ஏற்படுத்துவதும் ஆகும்.

## சாதனைகள்
1999 ஆம் ஆண்டில் அசோகா உறுப்பினர் தகுதியை  வென்ற முதல் பாக்கித்தான் பெண் என்ற சிறப்புக்கு உரியவராக ஆனார், 2011 ஆம் ஆண்டில் பன்னாட்டு துணிச்சல் விருதைப் பெற்றார். முன்னாள் அமெரிக்க வெளியுறவு மந்திரி இலாரி கிளிண்டன் மற்றும் முன்னாள் முதல் பெண்மணி மைக்கேல் ஒபாமா ஆகியோர் இவ்விருதை குலாம் சுக்ராவிற்கு வழங்கினர்.

## மேற்கோள்கள்

பகுப்பு:1970 பிறப்புகள்
பகுப்பு:பாக்கித்தானியப் பெண்கள்
பகுப்பு:வாழும் மக்கள்
பகுப்பு:செயற்பாட்டாளர்கள்
லாபன்யா பிரபா கோஷ்

**லாபன்யா பிரபா கோஷ்** (லாபன்யா தேவி என்றும் அழைக்கப்படுகிறார்) மேற்கு வங்காளத்தின் புருலியா மாவட்டத்தைச் சேர்ந்த ஒரு இந்திய சுதந்திர இயக்கத் தியாகி ஆவார். ஏறத்தாழ 106 வயது வரை வாழ்ந்த இவர், தனது வாழ்க்கையின் பிற்பகுதியில் வறுமையால் பாதிக்கப்பட்டதால் ஆசிரமத்தில் வாழ வேண்டிய கட்டாயம் ஏற்பட்டது. இவர் தனது வாழ்நாள் முழுவதும் சாமானிய மக்களின் நீதிக்காக போராடினார்.

## வாழ்க்கை
லாபன்யா 1897 ஆம் ஆண்டு ஆகத்து 14 அன்று பிறந்தார். இவர் முறையாக பள்ளிக்குச் செல்லவில்லை என்றாலும் இவரின் தந்தையால் கற்பிக்கப்பட்டார். 1908 ஆம் ஆண்டில், தனது 11 ஆவது வயதில், புருலியா மாவட்டத்தைச் சேர்ந்த இந்திய சுதந்திர இயக்கத்தின் உறுப்பினரான அதுல் சந்திர கோஷை மணந்தார். இவரின் தந்தை ரிசி நபருண் சந்திராவும் ஒரு சுதந்திர போராட்ட வீரராக இருந்தார். இவர் தனது மருமகனுடன் சேர்ந்து புருலியாவின் தெல்கல்பாராவில் ஒரு ஆசிரமத்தை நிறுவினார். இது சுபாஷ் சந்திர போஸ், சித்தரஞ்சன் தாஸ் உள்ளிட்ட பல சுதந்திர போராட்ட வீரர்களால் பயன்படுத்தப்பட்டது. சில சந்தர்ப்பங்களில் மகாத்மா காந்தியும் இந்த ஆசிரமத்திற்கு வருகை தந்தார்.

லாபன்யா புருலியாவிலிருந்து லோக் சேவாக் சங்கத்திற்கு தேர்ந்தெடுக்கப்பட்ட முதல் பெண் உறுப்பினர் ஆவார். பிரித்தானிய ஆட்சியின் போது புருலியாவில் பல போராட்டங்களுக்கு தலைமை தாங்கினார். உப்புச் சத்தியாகிரகம் (1930) மற்றும் படகா சத்தியாகிரகம் (1945) ஆகியவற்றில் முக்கியப் பங்கு வகித்த இவர், பிரித்தானிய அரசாங்கத்தால் பல முறை கைது செய்யப்பட்டார். 1942 ஆம் ஆண்டில் *[[வெள்ளையனே வெளியேறு]]* இயக்கத்தின் ஒரு பகுதியாக புருலியாவில் லபான்யா மற்றும் இவரின் மகள் கமலா இருவரும் கைது செய்யப்பட்டனர். இவர் மன்பும் பிராந்தியத்தின் சுதந்திரப் போராட்ட இயக்கத்தின் தீவிர உறுப்பினராக இருந்தார், "மன்பும் சனனி" (மன்பும் மாவட்டத்தின் தாய்) என்று பிரபலமாக அறியப்பட்டார்.

புருலியாவில் தனது கணவரால் நிறுவப்பட்ட *முக்தி* வார இதழில் பல கட்டுரைகளை எழுதினார். 1961 இல் இவரின் கணவர் இறந்த பிறகு பத்திரிகையின் ஆசிரியராகத் தொடர்ந்தார். இவரின் மகன் அருண் சந்திர கோஷ் மற்றும் மகள் ஊர்மிளா மசூம்தார் ஆகியோரும் சுதந்திர போராட்டத்தில் இவருக்கு உறுதுணையாக இருந்தனர்.

இந்தியாவின் சுதந்திரத்திற்குப் பிறகு, இவர் பீகாரில் பாசா போராட்டத்தில் பங்கேற்றார், இதற்காக இவர் கைது செய்யப்பட்டார். பின்னர், இந்த போராட்டத்தின் காரணமாக, புருலியா பீகாரிலிருந்து பிரிக்கப்பட்டு மொழியியல் அடிப்படையில் மேற்கு வங்காளத்துடன் இணைக்கப்பட்டது. மீண்டும் 1975 இல் அவசரகாலத்தில், இவர் கைது செய்யப்பட்டார்.

இவர் தனது 106 வயதில் 2003 ஏப்ரல் 11 அன்று இறந்தார்.

## மேற்கோள்கள்

பகுப்பு:இந்திய விடுதலைப் போராட்ட வீராங்கனைகள்
பகுப்பு:2003 இறப்புகள்
பகுப்பு:1897 பிறப்புகள்
கந்தக இருபுரோமைடு

**கந்தக இருபுரோமைடு** (*Sulfur dibromide*) என்பது SBr2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இது நச்சுத்தன்மை மிகுந்த ஒரு வாயுவாகும். 

கந்தக இருபுரோமைடு S2Br2 சேர்மமாகவும் தனிம புரோமினாகவும் எளிதில் சிதைகிறது. கந்தக இருகுளோரைடுடன் ஒப்பிடுகையில், இது தண்ணீருடன் சேர்ந்து நீராற்பகுப்பு வினைக்கு உட்பட்டு ஐதரசன் புரோமைடு, கந்தக  டை ஆக்சைடு மற்றும் தனிம கந்தகத்தை கொடுக்கிறது.

HBr உடன் SCl2 சேர்மத்தைச் சேர்த்து வினைபுரியச் செய்வதன் மூலம் கந்தக இருபுரோமைடைத் தயாரிக்கலாம். ஆனால் இதன் விரைவான சிதைவுப் பண்பு காரணமாக நிலைப்புத்தன்மை  நிலைகளில் இதை தனிமைப்படுத்த முடியாது. மாறாக, மிகவும் நிலைப்புத்தன்மை கொண்ட S2Br2 பெறப்படுகிறது. 

## மேற்கோள்கள்

பகுப்பு:கந்தகச் சேர்மங்கள்
பகுப்பு:புரோமைடுகள்
ரெங்கம்

**ரெங்கம்** (மலாய்: *Renggam* அல்லது *Rengam*; ஆங்கிலம்: *Renggam*; சீனம்: 令金) என்பது மலேசியா, ஜொகூர் மாநிலத்தில் குளுவாங் மாவட்டத்தில் அமைந்து உள்ள நகரம். இந்த நகரம் ஜொகூர் மாநிலத்தின் மத்தியில், குளுவாங் நகரத்திற்கு தெற்கே அமைந்துள்ளது.

ஜொகூர் பாருவிலிருந்து வடக்கே 82 கி.மீ.; பத்து பகாட் நகரத்திற்கு தென்கிழக்கே  80 கி.மீ.; மெர்சிங் நகரத்திற்கு மேற்கே  83 கி.மீ.; மற்றும் சிகாமட் நகரத்திற்கு தெற்கே அமைந்துள்ளது.

ஜொகூர் மாநிலத்தில் உள்ள தொழில்துறை மையங்களில் ரெங்கம் நகரமும் ஒன்றாகும். ரெங்கம் நகருக்கு அருகில் உள்ள மற்ற நகரங்கள் லாயாங் லாயாங் மற்றும் சிம்பாங் ரெங்கம்.

## பொது

ரெங்கம் நகரத்தின் வரலாறு ஐக்கிய இராச்சியத்தில் உள்ள பிரித்தானிய அருங்காட்சியகத்தில் பதிவு செய்யப்பட்டுள்ளது. 1950-களில் இரண்டாம் எலிசபெத் மகாராணி மற்றும் விக்டோரியா மகாராணி ஆகியோரின் வருகைகளைப் பெற்றுள்ளது.

அந்தக் காலக்கட்டத்தில் இந்த இடம் ஒரு முக்கிய குடியேற்றப் பகுதியாக இருந்தது. கத்ரி ரப்பர் தோட்டம், உலு ரெமிஸ் ரப்பர் தோட்டம் போன்ற பெரிய ரப்பர் தோட்டங்கள் இங்கு இருந்தன. இன்றும் உள்ளன.

அத்துடன் பிரித்தானியக் காலனித்துவத்தின் மையமாகவும் இருந்தது; இன்றும் அந்த இரப்பர் தோட்டங்கள் உள்ளன. குழிப்பந்தாட்ட மைதானங்கள், வானூர்தி நிலையங்கள் மற்றும் பழைய கட்டிடங்கள் இன்றுவரை நிலைக்கும் வரலாற்று நினைவுச்சின்னங்கள் ஆகும்.

இந்த நகரத்தில் ரெங்கம் தொடருந்து நிலையம் எனும் பெயரில் ஒரு தொடருந்து நிலையம் உள்ளது. இந்த நிலையம் 1909-ஆம் ஆண்டு திறக்கப்பட்டது.

## ரெங்கம் தமிழ்ப்பள்ளிகள்

ரெங்கம் நகர்ப்புறத்தில் **4** **தமிழ்ப்பள்ளிகள்** உள்ளன. அவற்றில் **131** **மாணவர்கள்** பயில்கிறார்கள். **32** **ஆசிரியர்கள்** பணியாற்றுகிறார்கள். மலேசிய கல்வி அமைச்சு **2022 சூன் மாதம்** வெளியிட்ட புள்ளிவிவரங்கள்.

## மேலும் காண்க
* குளுவாங்
* சிம்பாங் ரெங்கம்
* லாயாங் லாயாங்
* மாச்சாப்

## மேற்கோள்கள்

## வெளி இணைப்புகள்

‎

பகுப்பு:மலேசிய நகரங்கள்
பகுப்பு:ஜொகூர் மாநிலத்தில் உள்ள நகரங்கள்
பகுப்பு:குளுவாங் மாவட்டம்
நீதா அசோக்

**நீதா அசோக்** (*Neetha Ashok*) ஓர் இந்திய நடிகை ஆவார். இவர் கன்னடப் படங்களில் முதன்மையாக நடித்து வருகின்றார். இவர் 2019ஆம் ஆண்டு வெளியான *ஜபர்தஸ்த் சங்கரா* என்ற துளு மொழித் திரைப்படத்தின் மூலம் அறிமுகமானார். கன்னடத்தில் *விக்ராந்த் ரோனா* (2022) மூலம் நீதா அங்கீகாரம் பெற்றார்.

## இளமை
கருநாடகா மாநிலம் உடுப்பி மாவட்டத்தைச் சேர்ந்த கடலோரப் பகுதி கிராமமான கோட்டா கிராமத்தில் கோட்டா பிராமணக் குடும்பத்தில் பிறந்த நீதா, தில்லி, மங்களூரு மற்றும் பெங்களூருவில் வசித்துள்ளார். இவரின் தந்தை அசோக் கெர்லே, ஒரு வங்கியாளர்; இவரது தாய் கீதா அசோக் கெர்லே. இவர் தன்னை சிவராம் கராந்தின் கொள்ளுப் பேத்தி என்று அழைக்கிறார்.

## தொழில் வாழ்க்கை
*யசோதே*, *நா நின்னா பிடாலாரே*, *நீலம்பரி* உள்ளிட்ட மூன்று கன்னடத் தொலைக்காட்சி தொடர்களிலும், தூர்தர்ஷனில் ஓர் இந்தி தொடர்களிலும் நீதா அசோக் நடித்தார். தேவதாசு கபிகாட் இயக்கி இவரது பள்ளி மூத்த தோழர் நடிகர் அர்ஜுன் கபிகாட் நடித்த *ஜபர்டசுத் சங்கரா* என்ற துளு திரைப்படத்தின் மூலம் திரைப்படத்தில் அறிமுகமானார். கன்னட விருந்து ஒன்றில் நடிகர் சுதீப் சந்தித்த பிறகு *விக்ராந்த் ரோனா* (2022) மூலம் கன்னடத் திரைப்படத்தில் அறிமுகமானார்.

## திரைப்படவியல்

### திரைப்படங்கள்

### தொலைக்காட்சி

## விருதுகள்

## மேற்கோள்கள்

## வெளி இணைப்புகள்

* 
* 

பகுப்பு:1991 பிறப்புகள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
தியா பாசு

**தியா பாசு** (Diya Basu) என்பவர் ஓர் இந்திய வங்காள நடிகை ஆவார். இவர் வங்க மொழித் தொலைக்காட்சி தொடர்களில் நடித்து வருகின்றார். இவர் வடிவழகியாகத் தனது தொழில்முறை வாழ்க்கையினைத் தொடங்கினார். *ஜிபோன் சதி* என்ற தொலைக்காட்சித் தொடரில் *பிரியம்* என்ற கதாபாத்திரத்தில் நடித்ததற்காக இவர் அறியப்படுகிறார்.

## தொலைக்காட்சி

## மெய்மைகாட்சி

## விருது

## மேற்கோள்கள்

பகுப்பு:வாழும் மக்கள்
பகுப்பு:வங்காள நடிகர்கள்
மசாரு இபுகோ

**மசாரு இபுகா** (Masaru Ibuka; 井深 大 இபுகா மசாரு. ஏப்ரல் 11, 1908 – திசம்பர் 19, 1997) ஒரு யப்பானியர் ஆவார். மின்னியல் துறையில் பல பொருட்களை உற்பத்தி செய்து உலகின் முன்னணி தொழில் நிறுவனமாக விளங்கும் சோனி நிறுவனத்தைத் தொடக்கியவர்களுள் ஒருவர்.

## ஆரம்ப வாழ்க்கை
மசாரு இபுகோ ஏப்ரல் 11, 1908இல்  டசுக்கு இபுகோவிற்கு மூத்த மகனாகப் பிறந்தார். டசுக்கு இபுகோ ஒரு கட்டடக்கலை தொழில்நுட்பவியலாளரும் இனசோ நிடோபின் மாணவரும் ஆவார். மசாரு இபுகோவின்  முன்னோர்கள் ஐசு நிலப்பரப்பினை  நிர்வகிக்கும் தலைவர்களாக இருந்தார்கள். யா இபுகோ மற்றும் இபுகோ ககினோசுகி இவரின் உறவினர்கள் ஆவார்கள். மசாரு தனது இரண்டு வயதில் தந்தையை இழந்தார். இதன் பின்னர் இவரது தாத்தாவினால் பராமரிக்கப்பட்டு வந்தார். மசாருவின் தாயின் இரண்டாம் திருமணத்திற்கு பின்னர் மசாரு கோபேயிற்கு இடம்பெயர்ந்தார். இவர் ஹியோகோ மாநில முதலாவது கோபே  ஆண்கள் பள்ளி (இப்பொழுது, ஹியோகோ மாநில கோபே  உயர்நிலை பள்ளி) நுழைவுதேர்வில் தேர்வு பெற்றார். இந்த வெற்றி குறித்து மிகவும் மகிழ்ச்சியடைந்தார்.

## வாழ்க்கை
1933இல் வாசெதா பல்கலைக்கழகத்தில் பட்டம் பெற்ற பின்னர் ஒளி இரசாயனஆய்வுகூடத்தில் வேலைக்கு சேர்ந்தார். இந்நிறுவனம் திரைப்படச் சுருள்களை செயல்முறைக்கு உட்படுத்தும் நிறுவனமாகும். பின்னர் இரண்டாம் உலக யுத்தம் நடக்கும் போது யப்பானிய பேரரசின் கடற்படையின் யுத்தக்கால கடற்படை ஆய்வுக்குழுவில் உறுப்பினராக இருந்தார். 1945 புரட்டாதி மாதத்தில் நிறுவனம் மற்றும் கடற்படையிலிருந்து விலகி வானொலி பழுதுநீக்கும் கடையை தோக்கியோவிலுள்ள நிக்கோன்பசி  
என்ற இடத்தில் தொடங்கினார்.

1946இல் அக்கியோ மோரிட்டா எனும் சக யுத்தகால ஆய்வாளர் செய்தித்தாளில் இபுகோவின் புதிய வணிக முயற்சியை அறிந்து, அவருடன் கடித தொடர்பை மேற்கொண்டு பின்னர் டோக்கியோவிற்கு வந்து அவருடன் இணைந்துகொண்டார். மோரிட்டோவின் தந்தையின் பண முதலீடு மூலம் இவர்கள் டோக்கியோ தொலைதொடர்பாடல் பொறியியல் கூட்டுறவு நிறுவனத்தை தொடங்கினார்கள். இது 1958களில் சோனி நிறுவனமாக பெயர்மாற்றத்துக்கு உள்ளானது. 1950களில் பெல் ஆய்வு நிறுவனத்திடமிருந்து திரிதடையம் தொழில்நுட்பத்தை பயன்படுத்துவதற்கான உரிமத்தை பெறுவதில் இபுகோ முக்கிய பங்காற்றினார். இது திரிதடையம் தொழில்நுட்பத்தை இராணுவமல்லாத தேவைகளுக்கு     
பயன்படுத்திய ஆரம்ப நிறுவனங்களில் ஒன்றாக சோனி நிறுவனத்தை ஆக்கியது. 1967 களில் சோனியின் திரிநிட்ரோன் வண்ண தொலைக்காட்சியினை ஆய்வுசெய்து வடிவமைத்த குழுவின் தலைவராகவும் 
இபுகோ இருந்தார். இபுகோ சோனி நிறுவன தலைவராக 1950 தொடக்கம் 1971 வரையும், முதன்மைத் தலைவராக 1971 தொடக்கம் 1976 வரையும் செயற்பட்டார். 1976இல் நிறுவனப் பணிகளிலிருந்து ஒய்வுப்பெற்றார்.

## மேற்கோள்

பகுப்பு:சப்பானிய அறிவியலாளர்கள்
மேரினா எர் கோர்பக்

**மேரினா எர் கோர்பக்** (பிறப்பு 1981, கீவ்) ஒரு உக்ரைனிய திரைப்படத் தயாரிப்பாளர் ஆவார். இவர் தனது கணவரான துருக்கிய திரைப்படத் தயாரிப்பாளரான மெகமத் பகாதிருடன் இணைந்து திரைப்படங்களை தயாரித்து இயக்குகிறார். 2022 ஆம் ஆண்டின் சன்டான்சு திரைப்பட விழாவின் உலக சினிமா நாடக போட்டியில் தனது க்ளோண்டிக்கே படத்திற்காக சிறந்த இயக்குநர் விருதை வென்றார். மேரினா 2017 ஆம் ஆண்டு முதல் ஐரோப்பிய திரைப்பட அகாடமியில் உறுப்பினராக உள்ளார்.

2022 ஆம் ஆண்டு உக்ரைன் மீதான உருசிய படையெடுப்பில் உக்ரைனுக்கு சர்வதேச உதவி கோரிய உக்ரேனிய திரைப்படத் தயாரிப்பாளர்கள் குழுவில் இவரும் இடம்பெற்றிருந்தார். பல உக்ரேனிய கலைஞர்களைப் போலவே, இவரும் மார்ச் 2022 இல் உக்ரைன் மீதான உருசிய படையெடுப்பின் போது போரை நிறுத்துமாறு அழைப்பு விடுத்தார்.

## திரைப்படங்கள்

## மேற்கோள்கள்

பகுப்பு:1981 பிறப்புகள்
பகுப்பு:உக்ரைனியப் பெண் திரைப்பட இயக்குநர்கள்
பகுப்பு:வாழும் மக்கள்
மாச்சாப்

:*[[மலாக்கா]] மாநிலத்தில் *'மாச்சாப் பாரு** எனும் பெயரில் ஒரு நகரம் உள்ளது.''

**மாச்சாப்*' ([[மலாய் மொழி|மலாய்]]: *Machap*; [[ஆங்கிலம்]]: *Machap*; [[சீனம்]]: 马什) என்பது [[மலேசியா]], [[ஜொகூர்]], [[குளுவாங் மாவட்டம்|குளுவாங் மாவட்டத்தில்]], [[குளுவாங்]] நகரத்திற்கு தெற்கே அமைந்துள்ள ஒரு நகரமாகும். [[வடக்கு-தெற்கு விரைவுசாலை (மலேசியா)|மலேசிய வடக்கு-தெற்கு விரைவுச்சாலையின்]] தென்பகுதியில் பயணிப்பவர்களுக்கு இந்த நகரம் நன்கு அறிமுகமான நகரமாக விளங்குகிறது.

[[சிம்பாங் ரெங்கம்]] நகர மையத்திலிருந்து வடமேற்கே சுமார் 9 கி.மீ.  தொலைவில் உள்ளது. மச்சாப் என்பது பழைய கிராமத்தின் பெயர். புதிய கிராமம் கம்போங் பாரு மாச்சாப் என்று அழைக்கப்படுகிறது. 

[[மலாக்கா]]வில் மாச்சாப் எனும் பெயரில் ஒரு நகரம் இருந்தாலும் அதனை [[மாச்சாப் பாரு]] என்று அழைக்கிறார்கள். பொதுவாக *மலாக்கா மாச்சாப்*  என்றும் *ஜொகூர் மாச்சாப்* என்றும் அழைப்பது வழக்கமாகிவிட்டது.

இந்த இடம் முக்கியமாக அதன் நீர்த்தேக்கமான மாச்சாப் நீர்த்தேக்கத்திற்காக அறியப்படுகிறது. மாச்சாப் நீர்த்தேக்கத்திற்கு அருகில் மக்கள் பயன்பாட்டிற்காக ஒரு பொழுதுபோக்கு பகுதியும் உருவாக்கப்பட்டுள்ளது.

==பொது==

இந்த நகரம் மண்பாண்டத் தொழிற்சாலைகளுக்குப் பெயர் பெற்றது. இங்கு சில மண்பாண்டப் பாத்திரக் கடைகள் இருந்தாலும், [[ஆயர் ஈத்தாம்]] நகரத்தில் இருப்பதைப் போல் அதிக எண்ணிக்கையில் இல்லை.

[[வடக்கு-தெற்கு விரைவுசாலை (மலேசியா)|மலேசிய வடக்கு-தெற்கு விரைவுச்சாலை]] வழியாகப் பயணிக்கும் பயணிகளுக்கு இந்த நகரம் ஓய்வு இடமாக அமைந்துள்ளது. [[ஜொகூர் பாரு]]வில் உள்ள [[லார்க்கின்| லார்க்கின் சென்ட்ரல்]] (*Larkin Sentral'') எனும்  லார்க்கின் பேருந்து நிலையம் வழியாக இந்த நகரத்தை அணுகலாம்.

இங்கு வாழும் மக்களில் முதன்மை இனத்தவர்களாக   சீனர்கள் உள்ளனர். இரண்டாவது நிலையில் மலாய்க்காரர்கள்; மூன்றாவது நிலையில் இந்தியர்கள் உள்ளனர்.

* சீனர்கள் - 45%  
* மலாய்க்காரர்கள் - 38% 
* இந்தியர்கள் - 15%  
* இதர இனத்தவர்கள் - 2%

## மேலும் காண்க
* குளுவாங்
* சிம்பாங் ரெங்கம்
* லாயாங் லாயாங்
* ரெங்கம்
* சாஆ

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:ஜொகூர் மாநிலத்தில் உள்ள நகரங்கள்‎
பகுப்பு:குளுவாங் மாவட்டம்
கேட்டரினா கோர்னோசுடாய்

**கேட்டரினா கோர்னோசுடாய்** (Kateryna Gornostai, உக்குரேனிய மொழி: горностая Катерина பавливна; பிறப்பு: மார்ச் 15,1989) ஒரு உக்ரைனிய திரைப்பட

இயக்குநர், திரைக்கதை எழுத்தாளர் மற்றும் திரைப்பட ஆசிரியர் ஆவார். இவர் 2014 முதல் *விஸ்-ஆர்ட்* திரைப்பட விழாவின் நடுவராகவும், 2017 முதல் உக்ரேனிய திரைப்பட அகாதமியின் உறுப்பினராகவும் உள்ளார்.

## வாழ்க்கை
கேட்டரினா கோர்னோசுடாய் மார்ச் 15,1989 அன்று வோலின் மாகாணத்தில் உள்ள லுட்ஸ்க் நகரத்தில் பிறந்தார். இவர் மனோதத்துவ நிபுணர்களான சுவெட்லனா வாசுகிவசுகா மற்றும் பாவெல் கோர்னோசுடே ஆகியோரின் ஒரே மகளாவார்.

இவர் 2010  ஆம் ஆண்டில் உயிரியலில் இளங்கலை பட்டம் பெற்றார். பின்னர் 2012  ஆம் ஆண்டில் கீவ் நகரின் மொகிலா தேசிய பல்கலைக்கழகத்தில் ஊடகத்துறையில் முதுகலை பட்டம் படித்தார். அக்டோபர் 2012 முதல் நவம்பர் 2013 வரை மாஸ்கோ நகரில் உள்ள மெரினா ரசுபெஷ்கினா மற்றும் மிகைல் உகாரோவின் ஆகியோரால் நடத்தப்பட்ட ஆவணப்படம் மற்றும் திரை குழுமத்தில் சேர்ந்து  பட்டம் பெற்று பின்னர் உக்ரைனுக்கு திரும்பினார்.

## திரைப்பட வாழ்க்கை
கேட்டரினா 2012 ஆம் ஆண்டில் ஒரு ஆவணப்படத் தயாரிப்பாளராக தனது வாழ்க்கையைத் தொடங்கினார். இவர் தற்போது கல்வி ஆவணப்படங்களிலும், தனது சொந்த ஆவணப்படம் மற்றும் புனைகதை திரைப்படத் திட்டங்களிலும் பணியாற்றி வருகிறார்.  கீவ்-மொஹிலா அகாடமியின் ஜர்னலிசம் பள்ளியில் ஆவணப்படத் தயாரிப்பையும் கட்டேரினா கற்பிக்கிறார். இவரது செயற்கை தன்மை இல்லாமல் வாழ்க்கையை வெளிப்படுத்தும் திறன் திரைப்பட விமர்சகர்களின் கவனத்தை ஈர்த்துள்ளது.

## திரைப்படவியல்

## விருதுகள்

## மேற்கோள்கள்

பகுப்பு:உக்ரைனியப் பெண் திரைப்பட இயக்குநர்கள்
பகுப்பு:வாழும் மக்கள்
பகுப்பு:1989 பிறப்புகள்
ஒலேனா கோக்லட்கினா

**ஒலேனா அன்டோனிவ்னா கோக்லட்கினா** (Olena Antoniivna Kokhlatkina, உக்குரேனிய மொழி: Олена Анатолиявна Коклаткина; பிறப்பு: சனவரி 28,1968) ஒரு உக்ரைனிய நாடக, திரைப்பட மற்றும் தொலைக்காட்சி நடிகை ஆவார். இவர் உக்ரைனின் சிறந்த கலைஞர் மற்றும் மக்கள் கலைஞர் ஆகிய பட்டங்களை பெற்றுள்ளார்.

## வாழ்க்கை வரலாறு
ஒலேனா அன்டோனிவ்னா கோக்லட்கினா சனவரி 28,1968 அன்று கெர்சன் மாகாணத்தில் பிறந்தார். இவர் 1989 ஆம் ஆண்டில் கெர்சன் கலாச்சார மற்றும் கல்வி பள்ளியில் பட்டம் பெற்றார். 1989 முதல் 1999 வரை, கெர்சன் பிராந்திய உக்ரேனிய இசை மற்றும் நாடக அரங்கில் நடிகையாக இருந்தார். 1997 முதல் 1998 வரை, இவர் மேகோப்பில் உள்ள ஒரு உருசிய நாடக அரங்கின் ஒரு பகுதியாக இருந்தார். 2000 ஆம் ஆண்டுகளின் முற்பகுதியில், டொனெட்ஸ்க் நகரில் உள்ள உக்ரேனிய தேசிய இசை மற்றும் நாடக அரங்கின் அழைப்பை ஏற்றுக்கொண்டு உக்ரைன் நாட்டுக்கு திரும்பினார். 2014 இல் டொனெட்ஸ்க் உருவிசயாவால் ஆக்கிரமிக்கப்பட்ட பிறகு இவர் தனது குடும்பத்துடன் டொனெட்ஸ்கை விட்டு வெளியேற வேண்டிய கட்டாயம் ஏற்பட்டது. கீவ் நகருக்கு குடிபெயர்ந்த இவர் 2015 இல் இவான் பிராங்கோ தேசிய கல்வி நாடக அரங்கில் ஒரு நடிகையானார்.

## தனிப்பட்ட வாழ்க்கை
கோக்லட்கினா விக்டர் சதானோவை மணந்தார். இவர்களுக்கு நடிகை ஒக்சானா சதானோவா என்ற மகளும் ஒரு மகனும் உள்ளனர். இவர் உருசிய மற்றும் உக்குராணிய மொழிகளில் புலமை பெற்றவர்.

## நடிப்பு

### திரை

### திரைப்படம்

### தொலைக்காட்சி

## விருதுகளும் கௌரவங்களும்
1996 ஆம் ஆண்டில், கோக்லட்கினா உக்ரைனின் சிறந்த கலைஞர் (*மெரிட்டட் ஆர்ட்டிஸ்ட்*) என்று பெயரிடப்பட்டார். 2008 ஆம் ஆண்டில், இவருக்கு உக்ரைனின் *மக்கள் கலைஞர்* விருது வழங்கப்பட்டது. *பாரஸ்ட்* என்ற நாடகத்தில் நடித்ததற்காக சிறந்த துணை நடிகைக்கான கீவ் பெக்டோரல் விருதைப் பெற்றார். 2018 ஆம் ஆண்டில், *டியர் பமீலா* (2019) நாடகத்தில் நடித்ததற்காக கீவ் பெக்டோரல் விருதைப் மீண்டும் பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:1968 பிறப்புகள்
பகுப்பு:உக்ரைனிய திரைப்பட நடிகைகள்
ஓல்கா சும்சுகா

**ஓல்கா சும்சுகா** (, பிறப்பு: 22 ஆகத்து 1966)  ஒரு உக்ரைனிய நாடக, திரைப்பட மற்றும் தொலைக்காட்சி நடிகை ஆவார். இவர் செவ்செங்கோ தேசியப் பரிசு மற்றும் மக்கள் கலைஞர் ஆகிய பட்டங்களை பெற்றுள்ளார். இவர் 2006 இல், கீவ் நகரின் தலைவர் பதவிக்கு போட்டியிட்டார்.

## வாழ்க்கை வரலாறு
ஓல்கா சோவியத் குடியரசின் லிவிவ் நகரில் பிறந்தார். இவரது மூத்த சகோதரியான நடாலியாவும் நடிகராக உள்ளார். 1987 ஆம் ஆண்டில் ஓல்கா கீவ் நகரின் தேசிய நாடக, திரைப்படம் மற்றும் தொலைக்காட்சி பல்கலைக்கழகத்தில் பட்டம் பெற்றார். 1988 மற்றும் 2006 க்கு இடைப்பட்ட காலத்தில் இவர் உருசிய நாட்டின் லெசுயா உக்ரைங்கா தேசிய திரை நாடக குழுவில் ஒரு மேடை நடிகையாக இருந்தார். ஓல்காவின் முதல் கணவர் நடிகர் யெவன் பேப்பர்னி ஆவார். இவர்களது திருமணம் 1990 இல் விவாகரத்தில் முடிவடைந்தது. பேப்பர்னியுடனான திருமணத்திலிருந்து, ஓல்காவிற்கு அன்டோனினா (பிறப்பு 1 ஜூன் 1990) என்ற மகள் உள்ளார். இவரது தற்போதைய கணவர் நடிகர் விட்டலி போரிசியுக் உடன் ஹன்னா (பிறப்பு 2 மார்ச் 2002) என்ற மகளை வளர்த்து வருகிறார். 2017 இல், இவர் சிரிப்பு லீக்கின் (*லீக் ஆப் லாப்டர்*) நடுவராக பணியாற்றினார்.

## அங்கீகாரம்
* "என்ட்ராப்மென்ட்" மற்றும் "கிரைம்ஸ் வித் மேனி அன்நோன்" என்ற தொலைக்காட்சித் திரைப்படங்களுக்காக *செவ்செங்கோ தேசியப் பரிசு* (1996).

## மேற்கோள்கள்

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:உக்ரைனிய திரைப்பட நடிகைகள்
கீவ் மாநகரப் பாலம்

**கீவ் மாநகரப் பாலம்** () உக்ரைனின் தலைநகரான கீவ் நகரில் டினீப்பர் ஆற்றின் குறுக்கே இருக்கும் ஒரு  பாலமாகும். இது பியூக்ஸ் மற்றும் இனோசோவ் ஆகியோரால் வடிவமைக்கப்பட்டது. 1965 ஆம் ஆண்டில் இந்தப்பாலம் கட்டப்பட்டது. இந்த பாலம் கீவ் நகரின் மாநகர தொடரி மற்றும் சாலை போக்குவரத்துக்குப் பயன்படுத்தப்படுகிறது.

## கண்ணோட்டம்
இந்த பாலம் 683 மீட்டர் நீளமும், 28.9 மீட்டர் அகலமும், ஆற்றிலிருந்து 20 மீட்டர் உயரமும் கொண்டது.

இது டினீப்பர் ஆற்றின் இடது மற்றும் வலது கரைகளை இணைக்கின்றது. இந்த பாலம் கீவ் நகரின் மாநகர தொடரி மற்றும் சாலை போக்குவரத்துக்குப் பயன்படுத்தப்படுகிறது. இது ஆற்றின் நடுவே உள்ள வெனெட்சிஸ்கி தீவை கரையுடன் இணைக்கின்றது.

## விபத்துகள்
செப்டம்பர் 18, 2019 பயங்கரவாதிகள் பலத்தை ஆக்கிரமித்துக்கொண்டனர். அதில் ஒருவர் பாலத்தை வெடிக்கச் செய்வதாக அச்சுறுத்தினார்.அந்த நபர் கைது செய்யப்படுவதற்கு முன்பு, சில மணி நேரம் பாலத்தின் குறுக்கே போக்குவரத்து நிறுத்தப்பட்டது, இதனால் நகரம் முழுவதும் விரிவான போக்குவரத்து சிக்கல்கள் ஏற்பட்டன. அவரிடம் எந்த வெடிபொருளும் இல்லை, ஒரு துப்பாக்கி மட்டுமே இருந்தது.

## மேற்கோள்கள்

பகுப்பு:பாலங்கள்
உயிர்மம்

**உயிர்மம்** (*Biome*, IPAc : ) என்பது குறிப்பிட்ட நிலப்பரப்பு. அதன் தனித்துவமான தட்பவெப்பநிலை, தாவர வளர்ச்சி, விலங்கின வாழ்வு குறிக்கிறது. இக்குறிப்பு, உயிரியல் சமூகம், அதன் இயற்பியல் சூழல்,  பிராந்திய காலநிலை ஆகியவற்றின் பிரதிபலிப்பாக உருவாகிறது. 
ஒரு உயிர்மம் என்பது ஒன்றுக்கு மேற்பட்ட கண்டங்களில் இருக்கலாம் . இதன் எல்லைக்குள்,பல சூழல் மண்டங்களை உள்ளடக்கியதாக இருக்கிறது. மேலும், இதனுடன் பல வாழிட  வகைகளும் அடங்கியுள்ளன. ஒரு உயிர்மம் என்பது  சிறிய பகுதிகளை தன்னுள் உள்ளடக்கமாகப் பெற்றிருக்கும். அதே வேளையில், நுண்உயிர்மம் என்பது வரையறுக்கப்பட்ட இடத்தில், மிகச் சிறிய அளவில் இணைந்து வாழும் உயிரினங்களின் கலவையாகப் பெற்றிருக்கிறது. எடுத்துக்காட்டாக, மனித நுண்ணுயிர் என்பதற்குள், பாக்டீரியா, வைரசுகள், மனித உடலில் இருக்கும் பிற நுண்ணுயிரிகள் அடங்கிய தொகுப்பாக இருக்கும்.

## உயிர்மங்களின் வகைகள்

# வெப்பமண்டல மழைக்காடுகள்
# Tropical seasonal rainforest
#* இலையுதிர்
#* semideciduous
# Temperate giant rainforest
# மலைச் சூழற்றொகுதிகள்
# Temperate deciduous forest
# Temperate evergreen forest
#* needleleaf
#* sclerophyll
# Subarctic-subalpine needle-leaved forests (தைகா)
# Elfin woodland
# Thorn forest
# Thorn scrub
# மரக்காடு
# Temperate shrublands
#* இலையுதிர்
#* heath
#* sclerophyll
#* subalpine-needleleaf
#* subalpine-broadleaf
# புன்னிலம்
# Temperate grassland
# Alpine grasslands
# தூந்திரம்
# Wetland

## மேற்கோள்கள்

## மேலும் படிக்க
* Ritter, Michael E. (2005). The Physical Environment: an Introduction to Physical Geography. University of Wisconsin-Stevens Point.

## வெளியிணைப்புகள்

* University of California Museum of Paleontology Berkeley's The World's Biomes
* Gale/Cengage Biome Overview (archived 11 July 2011)
* 
* Global Currents and Terrestrial Biomes Map
* WorldBiomes.com (archived 22 February 2011)
* Panda.org's Major Habitat Types (archived 6 July 2017)
* NASA's Earth Observatory Mission: Biomes
* World Map of Desert Biomes

பகுப்பு:வாழிடங்கள்
பகுப்பு:தாவரவியல் கலைச்சொற்கள்
கல்பனா தாசு

**கல்பனா தாசு** (*Kalpana Dash*-சூலை 7,1966-மே 23,2019) என்பவர் ஓர் இந்திய வழக்கறிஞரும் மலையேறுபவரும் ஆவார். எவரெஸ்ட் சிகரத்தில் ஏறிய முதல் ஒடியா மலையேறுபவர் ஆவார். அமெரிக்கா, கனடா மற்றும் நேபாளத்தைச் சேர்ந்த ஐந்து உறுப்பினர்களைக் கொண்ட குழுவுடன் 21 மே 2008 அன்று இவர் எவரெஸ்ட் சிகரத்தில் ஏறினார்.

இதற்கு முன்பு இரண்டு முறை எவரெஸ்ட் சிகரத்தில் ஏற முயன்றார். இதனை 2004ஆம் ஆண்டில் ஒரு முறையும், 2006ஆம் ஆண்டில் ஒருமுறையும் முயன்றார். இம்முறைகளில் மோசமான வானிலை மற்றும் சுகாதார நிலைமைகள் காரணமாகத் தோல்வியடைந்தார்.

## மரணம்
23 மே 2019 அன்று, தாசு மீண்டும் மற்ற இரண்டு பேருடன் எவரெஸ்ட்டில் ஏறினார். ஆனால் இறங்கும் போது நோய்வாய்ப்பட்டு எவரெஸ்ட் மலையின் சிகரம் ஒன்றில் இறந்துவிட்டார்.

இவரது மரணத்திற்குக் காரணம் எவரெஸ்ட் சிகரத்தின் உச்சி அருகே அசாதாரண நெரிசல், கடுமையான வானிலை காரணமாகக் குறுகிய ஏறும் பகுதி ஆகும். நேபாள அரசாங்கம் பல நூறு ஏறுபவர்களுக்கு அனுமதி வழங்கியது. நேபாளம், ஐரோப்பா, அமெரிக்கா மற்றும் இந்தியாவைச் சேர்ந்த தாசு போன்ற மூத்த மலையேறுபவர்களில் குறைந்தது 11 பேர் 2019 ஏப்ரல் மற்றும் மே மாதங்களில் இறந்தனர். அமெரிக்காவின் யூட்டாவினைச் சேர்ந்த டொனால்ட் கேஷ் மற்றும் இந்தியாவைச் சேர்ந்த அஞ்சலி குல்கர்னி ஆகியோர் தாசு இறந்த அதே வாரத்தில் இறந்தவர்களில் அடங்குவர்.

இவரது உடல் மீட்கப்பட்டது செர்ப்பா வழியாக இந்தியாவுக்குக் கொண்டு வரப்பட்டது.

## பயணங்கள்

* எவரெசுட்டு சிகரம் - ஆசியாவின் மிக உயர்ந்த சிகரம்-8,848 மீ. 21 மே 2008
* டெனாலி - வட அமெரிக்காவின் மிக உயர்ந்த சிகரம்-6,190 மீ. 15 சூன் 2010
* கொஸ்கியஸ்கோ மலை-ஆத்திரேலியாவின் மிக உயர்ந்த சிகரம்-5,895 மீ. 19 ஏப்ரல் 2012 
* கிளிமஞ்சாரோ- ஆப்பிரிக்காவின் மிக உயர்ந்த சிகரம்-5,895 மீ. 9 அக்டோபர் 2014
* அகோன்காகுவா - தென்னமெரிக்காவின் மிக உயர்ந்த சிகரம்-6,962 மீ. 16 ஜனவரி 2015
* எல்ப்ரஸ் மலை - ஐரோப்பாவின் மிக உயர்ந்த சிகரம்-5,642 மீ. 31 சூலை 2015
* வின்சன் மலைத்திரள் - அண்டார்டிக்காவின் மிக உயர்ந்த சிகரம் 2,228 மீ. 23 திசம்பர் 2015
* புன்சாக் ஜெயா. கார்ஸ்டென்ஸ் பிரமிடு - ஓசியானியாவின் மிக உயர்ந்த சிகரம் 4,884 மீ. 12 நவம்பர் 2016
* ஓஜோஸ் டெல் சலாடோ - சிலியின் மிக உயர்ந்த சிகரம் 6,893 மீ. 22 திசம்பர் 2017 
* தமவந்த் - ஈரானின் மிக உயர்ந்த சிகரம் 5,610 மீ. 20 சூன் 2018
* பைக்கோ டி ஒரிசாபா - மெக்சிக்கோவின் மிக உயர்ந்த சிகரம் 5,636 மீ. 10 அக்டோபர் 2018

## மேலும் காண்க

* சந்தோசு யாதவ்

## மேற்கோள்கள்

பகுப்பு:2019 இறப்புகள்
பகுப்பு:1966 பிறப்புகள்
பகுப்பு:இந்திய மலையேற்ற வீரர்கள்
பகுப்பு:எவரெஸ்ட் மலையேறியோர்
டெட்ராமெத்தில்பாசுபோனியம் புரோமைடு

**டெட்ராமெத்தில்பாசுபோனியம் புரோமைடு** (*Tetramethylphosphonium bromide*) என்பது (CH3)4PBr என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிமபாசுபரசு சேர்மமாகும். வெண்மை நிறத்தில் நீரில் கரையக்கூடிய ஒரு திண்மப்பொருளாக இச்சேர்மம் காணப்படுகிறது. புரோமின் எதிர்மின் அயனியும் டெட்ராமெத்தில்பாசுபோனியம் நேர்மின் அயனியும் சேர்ந்து இவ்வுப்பு உருவாகிறது. மும்மெத்தில் பாசுபீனுடன் மெத்தில் புரோமைடை சேர்த்து சூடுபடுத்துவதன் மூலமாக டெட்ராமெத்தில்பாசுபோனியம் புரோமைடு தயாரிக்கப்படுகிறது. 

## வினைகள்

புரோட்டான் நீக்க வினையின் மூலமாக மெத்திலீன்மும்மெத்தில்பாசுபீன் லைடைடு உருவாகிறது.  இரண்டாவது புரோட்டான் நீக்க வினையில் இச்சேர்மம் தக்கவைக்கப்படுகிறது:

:(CH3)4PBr  +  BuLi →  CH3)3P=CH2  +  LiBr  +  BuH
:CH3)3P=CH2  +  BuLi →  CH3)2P(CH2)2Li  +  BuH

இரண்டாவது புரோட்டான் நீக்கத்தில் கிடைக்கும் விளைபொருள் பல ஒருங்கிணைவுச் சேர்மங்கள் தயாரிப்பதற்கு உதவும் ஒரு முன்னோடிச் சேர்மமாகத் திகழ்கிறது. எ.கா: டைகுப்ரசு அணைவுச் சேர்மம் இதற்கு ஓர் எடுத்துக்காட்டாகும்:Cu2[(Me2P(CH2)2]2.

## மேற்கோள்கள்

பகுப்பு:புரோமைடுகள்
பகுப்பு:கரிமபாசுபரசு சேர்மங்கள்
கரம்பகம்

**கரம்பகம்** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது தென்மராட்சி பிரதேச செயலாளர் பிரிவில் அமைந்துள்ளது. இது கொடிகாமத்திற்குத் தென்கிழக்கே சுமார் 8 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
ஒக்சானா மதராஷ்

**மதராஷ் ஒக்ஸானா ஸ்டெபனிவ்னா** (*Madarash Oksana Stepanivna*, ; பிறப்பு செப்டம்பர் 12, 1969) என்பவர் உக்ரைனைச் சேர்ந்த இசை நடத்துநர், கலை இயக்குநர், ஆசிரியர் ஆவார். இவர் உக்ரைனின் மரியாதைக்குரிய கலைஞர் (2008) என்ற விருதைப் பெற்றவர்.

## கல்வி
இவர் உக்ரைனின் சாய்கோவ்ஸ்கி தேசிய இசை அகாதமியில் உயர் இசைக் கல்வியைப் பெற்றார்:

* 2002-2005-ஓபரா மற்றும் சிம்பொனி நடத்துதலில் முதுகலை பட்டம், ஓபரா மற்றும் சிம்பொனி நடத்தும் துறையில் உதவி- உள்ளகப்பயிற்சி,  உக்ரைன் மக்கள் கலைஞரின் வகுப்பு, பேராசிரியர் ஈ. துஷென்கோ.
* 1999-ஓபரா மற்றும் சிம்பொனி நடத்துதல், உக்ரைனின் மக்கள் கலைஞரின் வகுப்பு, பேராசிரியர் ஈ. துஷென்கோ,
* 1994-கோரல் நடத்துதல், உக்ரைனின் மக்கள் கலைஞரின் வகுப்பு, பேராசிரியர் வி பெட்ரிச்சென்கோ மற்றும் ஓபரா மற்றும் சிம்பொனி நடத்தும் துறையில் விருப்ப வகுப்புகள், உக்ரைன் மற்றும் உருசிய கூட்டமைப்பின் மக்கள் கலைஞரின் வகுப்பு, பேராசிரியர் வி. கொசுஹார்.

மைகோலயிவ் நகர அரசு உயர் இசைக் கல்லூரியின் இசை நடத்துநர் மற்றும் பாடகர் பிரிவில் பட்டம் பெற்றார், (1989, ஆசிரியர் எல். லக்கிசா).

## இசை நடத்துநர் தொழில்
2002 முதல்-கீவ் நேசனல் அகாடமிக் தியேட்டர் ஆஃப் ஓபரெட்டாவின் நடத்துநர்-இயக்குநராகவும், கீவ் சில்ட்ரன்ஸ் அகாதமி ஆஃப் ஆர்ட்சின் இசைக் கலை பீடத்தின் இளம் மாணவர்களின் சேம்பர் ஆர்கெஸ்ட்ராவின் கலை இயக்குநர் மற்றும் நடத்துநராகவும் இருந்தார். மேலும் ஸ்டான்கோவிச்சின் பெயரிலான முதலாவது சர்வதேச போட்டியின் வெற்றியாளராக ஆனார்.

ஜி. பிசெட்டின் "கார்மென்", ஜே. ஸ்ட்ராஸ் "டை ஃப்ளெடர்மாஸ்", ஜி. டோனிசெட்டி "தி பெல்", எஃப். லோவ், மை ஃபேர் லேடி", ஜே. எஸ். காப். "காபி கான்டாட்டா", இ. கல்மான் "தி வயலட் ஆஃப் மோன்ட்மார்ட்ரே", எம். அர்காஸ் "கட்ரேயனா" மற்றும் பல புதிய இசை நிகழ்ச்சிகளை ஒக்சானா இயக்கி நடத்தியுள்ளார்.

கீவ் நேசனல் அகாதாமிக் தியேட்டர் ஆஃப் ஓபரெட்டாவில் பின்வரும் படைப்புகளுக்கு இசை இயக்குநராகவும் நடத்துனராகவும் இவர் உதவினார். அவை வருடாந்திர சிம்போனிக் கச்சேரி "ஸ்ட்ராஸ் இன் தி ஓபரெட்டா", கலை மாலை "பெரன்க் லெகர்", அங்கேரிய இசையின் மாலை "தி பேர்ல் ஆஃப் தி டானூப்","சிம்பொனி ப்ளூஸ் காக்டெய்ல்", "விவாட், ஆஃபன்பாக்!", "விவாட், எல்'ஓபரெட்", "தி பெஸ்ட் ஆஃப் தி டானூப்" மற்றும் பல.

## கௌரவங்களும் விருதுகளும்

* 1998-சிம்பொனி நடத்துநர்களின் 2 வது எஸ். துர்ச்சக் தேசிய போட்டியில் சிறப்பு பரிசு "ரோஸ் ஆஃப் ஹோப்" 
* 2003-டிப்ளோமா, எம். ஆர்காஸ் தியேட்டர் விருதின் பரிசு பெற்றார் ("கேடரினா", ஓபரா)
* 2005-கௌரவ சான்றிதழ் உக்ரைன் அமைச்சரவை,
* 2008-கௌரவப் பட்டம் "உக்ரைனின் மரியாதைக்குரிய கலைஞர்",
* 2019-கௌரவப் பட்டம் "உக்ரைன் மக்கள் கலைஞர்"

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1969 பிறப்புகள்
நளினி சென்குப்தா

**நளினி சென்குப்தா** (*Nalini Sengupta*) ஓர் இந்தியக் கல்வியாளரும் மலையேறும் வீரரும் ஆவார். இவர் 2001 முதல் வித்யா பள்ளத்தாக்கு பள்ளியின் நிறுவன முதல்வராக பணியாற்றியதற்காகவும், இமயமலையில் உள்ள நளினி மலையின் 2015-இல் முதன்முதலில் மலையேற்றத்தினால் நன்கு அறியப்பட்டவர்.

1970ஆம் ஆண்டில், தேசிய மலையேறுதல் மற்றும் அதனுடன் தொடர்புடைய விளையாட்டு நிறுவனம் வழங்கும் பெண்களுக்கான முதல் மலையேறல் பாடத்தின் மலையேறுபவர் பயிற்சியாளராக சென்குப்தா பட்டம் பெற்றார். சூலை 2015-இல், கார்டியன் கிரிப்ரேமி மலையேறும் நிறுவனத்தைச் சேர்ந்த 40 மலையேறுபவர்கள் அடங்கிய குழு, இமாச்சலப் பிரதேசத்தின் மணாலியின் அம்தா கணவாய் பகுதிக்கு அருகே இமயமலையில் 5260 மீ உயரச் சிகரத்தில் ஏறியது. இந்த சிகரத்தில் முதலில் இவர்கள் ஏறியதால், இந்திய மலையேறும் அறக்கட்டளை இந்த சிகரத்திற்குப் பெயரிடுவதற்கான மரியாதை இந்த நிறுவனத்திற்கு வழங்கியது. இந்த சிகரத்திற்கு சென்குப்தாவின் பெயர் சூட்டப்பட்டது. சூலை 2016-இல், சியா கோரு அடிப்படை முகாமுக்கு மலையேற 16 பேர் கொண்ட குழுவை இவர் வழிநடத்தினார்.

2001ஆம் ஆண்டில், புனேவின் அவுந்தில் வித்யா பள்ளத்தாக்கு பள்ளியை சென்குப்தா நிறுவினார். முதல்வராக, கல்வியில் சுற்றுச்சூழல், குறிப்பாகத் தீபாவளியின் போது இந்தியாவில் பட்டாசுகளை வெடிக்கச் செய்வதற்கு எதிராகவும், சுற்றுச்சூழல் நட்பு கழிவுநீர் சுத்திகரிப்பு மற்றும் நீர் சேகரிப்பை ஊக்குவிப்பதற்கு ஆதரவாக இவர் செயல்பட்டார்.

## மேற்கோள்கள்

பகுப்பு:புனே நபர்கள்
பகுப்பு:வாழும் மக்கள்
பகுப்பு:இந்திய மலையேற்ற வீரர்கள்
பகுப்பு:மகாராட்டிர மக்கள்